L'izola de Axel Heiberg ła ze na izoła situada inte l' Arcipełago àrtego canadeze partenjente a'l taritorio canadeze de Nunavut. El ga na suparfise de 43.178 km², che ła pone in tèmeni de grandese a'l 7º posto infrà łe majore izołe de'l Canada, a'l 31° a łeveło mondiałe. Ła màsema altesa ła vien razonzesta da l'Outlook Peak, a 2.211 metri so'l łeveło de'l mar. I giasi pereni i ła coèrze par na suparfise de scuazi 15.000 km². Descoverta inte'l 1900 da Otto Sverdrup, ła jera stà nominà Axel Heiberg in onor de'l consołe norvejeze che ghe ne ga finansià ła spedision. Sora de eła ze stà trovà resti de popołasion Inuit, ma uncò ła ze na izoła dezabitada, via che par na stasion sientìfega. Łe spediesion sientìfeghe so l'izoła łe ga tacà datorno ai ani sincuanta de'l novesento. Inte'l 1985 A ze stà scoverto un bosco piedrifegà resałente a'l Eocene.